# **Anexa 2: Criteriile de verificare a conformității administrative și a eligibilității**

## **A4.1. Criterii de verificare a conformității administrative**

|  | **Criterii** | **Subcriterii** | |
| --- | --- | --- | --- |
| 1. | Cererea de finanțare respectă formatul solicitat și conține toate anexele solicitate. | * Cererea de finanțare este însoțită de toate anexele solicitate in Orientări privind accesarea finanțărilor în cadrul Programului Operațional Capital Uman 2014-2020 si de Ghidul Solicitantului Conditii Specifice. * Totodată se verifică existența acordului de parteneriat, în situaia în care proiectul se implementează în parteneriat, care trebuie să respecte, respectă formatul indicat prin Ghidul Solicitantului - Condiții Specifice şi este asumat de catre reprezentanii legali sau imputernicitii partenerilor. | 1. Documentul Unic pentru verificarea Conformității Administrative și a Eligibilității (DUCAE) pentru Solicitant/Lider - Anexa nr. 2 la *Orientări privind accesarea finanțărilor în cadrul Programului Operațional Capital Uman 2014-2020*, cu modificările și completările ulterioare  2. Documentul Unic pentru verificarea Conformității Administrative și a Eligibilității (DUCAE) pentru fiecare Partener - Anexa nr. 3 la *Orientări privind accesarea finanțărilor în cadrul Programului Operațional Capital Uman 2014-2020*, cu modificările și completările ulterioare  3. Documente suport / justificative la PROCEDURA DE SELECȚE A PARTENERILOR, dacă pentru selectia partenerului / partenerilor s-a derulat o procedura de selectie  4. Acordul de parteneriat semnat de solicitant și parteneri. Se verificã existența Acordului de parteneriat care trebuie sã respecte formatul indicat Orientări privind accesarea finanțărilor în cadrul Programului Operațional Capital Uman 2014-2020 |
| 2. | Cererea de finanțare este semnată de către reprezentantul legal sau de împuternicitul acestuia? |  | Se verifică dacă persoana care a semnat cererea de finanțare este aceeași cu reprezentantul legal sau împuternicitul acestuia. |

## **A4.2. Criterii de verificare a eligibilității**

|  | **Criterii** | **Subcriterii** | |
| --- | --- | --- | --- |
| ***A. Eligibilitatea solicitantului şi a partenerilor*** | | | |
| 3. | Solicitantul și Partenerii săi fac parte din categoria de beneficiari eligibili și îndeplinesc condițiile stabilite în Ghidul Solicitantului – condiții specifice? |  | **Solicitanții și partenerii eligibili în cadrul acestor apeluri sunt:**  • Ministerul Sănătății/autorități publice/Universități publice de Medicină și Farmacie/Ordinul Asistenților Medicali Generaliști, Moașelor și Asistenților Medicali (inclusiv cei din autorităţile de sănătate publică, institutele şi instituţiile medicale) singure sau în parteneriat cu actori relevanți (alte autorități publice centrale și locale, universităţi, ONG-uri etc.)  Aplicantul/Liderul de parteneriat trebuie să demonstreze că are competențe în diagnosticul, stadializarea și tratamentul infecțiilor cu virusuri hepatitice (condiție de eligibilitate)  NB.Este obligatorie derularea proiectului în parteneriat *(eligibilitate proiect).*   * Selecția partenerului/ partenerilor s-a realizat cu respectarea legislației europene şi naționale. * Parteneriatul demonstrează capacitate financiară: dispune de resursele financiare necesare, din surse proprii sau atrase stipulate în *Orientări privind accesarea finanțărilor în cadrul Programului Operațional Capital Uman, cu modificările și completările ulterioare.* * Activitățile de subcontractare se realizează numai de către solicitantul de finanțare, nu şi de partenerul acestuia[[1]](#footnote-1). * Alocarea financiară gestionată de Beneficiar/ lider de parteneriat trebuie să fie mai mare decât alocarea financiară gestionată de oricare alt membru al parteneriatului * Solicitantul și fiecare partener este legal constituit și are domeniul/domeniile de activitate corespunzător activităților/ subactivităților pe care le va desfășura în proiect. * Fiecare dintre parteneri, acolo unde este cazul, este implicat în cel puţin o activitate relevantă[[2]](#footnote-2) (ex. Prin activitate relevantă se înțelege acea activitate/ subactivitate care contribuie în mod direct la atingerea indicatorilor) |
| ***B. Eligibilitatea proiectului*** | | | |
| 4. | Proiectul propus spre finanțare (activitățile proiectului, cu aceleaşi rezultate, pentru aceiaşi membri ai grupului țintă) a mai beneficiat de sprijin financiar din fonduri nerambursabile (dublă finanțare)?[[3]](#footnote-3) |  | Se verifică dacă solicitantul a declarat în documentul *Declarația privind evitarea dublei finanțări* că proiectul propus spre finanțare (activitățile proiectului, cu aceleaşi rezultate, pentru aceiaşi membri ai grupului ţintă) **NU a mai beneficiat de sprijin financiar din fonduri nerambursabile.**  NB. Nu se vor considera dublă finanțare situațiile în care: aceeași persoană din grupul țintă va beneficia în perioade diferite de timp în contextul prezentului apel sau în apeluri diferite de două sau mai multe servicii medicale prevenire, depistare precoce (screening), diagnostic și direcționare către tratament al pacienților cu boli hepatice cronice secundare infecțiilor virale cu virusuri hepatitice B/ D și C, precum și situațiile în care aceeași persoană din grupul țintă va beneficia de două sau mai multe servicii medicale diferite prin proiecte diferite (ex. tuberculoză, cancer col, cancer mamar, cancer colorectal, screening hepatită etc.) (*eligibilitate proiect/ cheltuieli*). De asemenea, nu se va considera dublă finanțare/ neeligibilitate cheltuieli decontarea unui număr mai mare de teste de diagnostic rapid față de numărul persoanelor testate din următoarele considerente:   * O parte din testele de diagnostic rapid pot avea rezultat invalide, neconcludente * Procedurile impun repetarea testelor de diagnostic rapid[[4]](#footnote-4)   De asemenea, nu se vor considera dublă finanțate situațiile în care în cadrul aceluiași proiect o persoană din grupul țintă va beneficia în perioade diferite de timp de același serviciu medical *(ex. investigare cu Fibroscan, testarea pentru Ac anti HBs, Ag HBe, Ac anti HBe, Ac anti VHD, precum şi pentru determinarea cantitativă ADN-VHB, ARN VHD etc.),* aceste servicii medicale fiind necesare de exemplu pentru confirmarea infecției cronice, monitorizarea prospectivă a cazului etc. |
| 5. | Proiectul propus spre finanțare nu este încheiat în mod fizic sau implementat integral înainte de depunerea cererii de finanțare la autoritatea de management, indiferent dacă toate plățile aferente au fost efectuate de către solicitant (art. 65, alin (6) din RDC nr. 1303/2013)? |  | Solicitantul a bifat NU în cererea de finanţare (în vederea respectării dispozițiilor art. 65 alin. (6) din RDC nr. 1303/2013 privind eligibilitatea cheltuielilor) sau, dacă a bifat și DEMARAT, solicitantul a precizat că a respectat legislația relevantă aplicabilă proiectului, conform art.125, alin 3, lit. (e) din Reg. CE nr. 1303/2013. |
| 6. | Proiectul se încadrează în programul operațional, conform specificului de finanțare stabilit în Ghidul Solicitantului – condiții specifice? |  | Se verifică dacă solicitantul a încadrat proiectul în axa prioritară, prioritatea de investiții, obiectivul specific, indicatorii de realizare imediată şi de rezultat și tipurile de măsuri, conform POCU şi prezentului Ghid al solicitantului – condiții specifice.  Proiectul respectă țintele minime ale indicatorului specific de realizare **4S208**  **Activitatea 1**   * **Indicatorul specific de realizare 4S208**   Pentru indicatorul **4S208** minimul obligatoriu la nivel de proiect este de 100.000 persoane (*eligibilitate proiect*) (regiuni mai puțin dezvoltate)  Minim 50% din ținta indicatorului **4S208** Persoane care au beneficiat de servicii medicale de prevenție/ diagnosticare precoce etc., trebuie să fie *persoane din grupuri vulnerabile* (conform definiției din **Anexa 1: Definițiile indicatorilor de rezultat și realizare**   * **Indicatorul specific de rezultat 4S51**   Ținta minimă per proiect pentru indicatorul **4S51** este de 1% din ținta indicatorului ***4S208*** |
| 7. | Grupul țintă este eligibil? | * Grupul țintă al proiectului trebuie să se încadreze în categoriile eligibile menționate în prezentul Ghid | **Activitatea 1: Furnizarea serviciilor de sănătate orientate către prevenire, depistare precoce (screening), diagnostic și direcționare către tratament al pacienților cu boli hepatice cronice secundare infecțiilor virale cu virusuri hepatitice B/ D și C**  La nivel de proiect este necesar ca grupul țintă să provină din **două regiuni de dezvoltare**, după cum urmează:   * pentru proiectul 1 – regiunile de dezvoltare: Sud-Vest Oltenia și Sud Muntenia; * pentru proiectul 2 – regiunile de dezvoltare: Sud-Est și Nord Est.   Proiectele care nu vor prevedea GT din cele 2 regiuni de dezvoltare menționate nu sunt eligibile.  În contextul prezentului ghid este necesar ca grupul țintă - **Persoane care vor beneficia de programe de sprijin (screening)** – *Persoane care vor beneficia de servicii de sănătate orientate către prevenire, depistare precoce (screening), diagnostic și direcționare către tratament al pacienților cu boli hepatice cronice secundare infecțiilor virale cu virusuri hepatitice B/D și C, din care: persoane aparținând grupurilor vulnerabile,* să îndeplinească CUMULATIV următoarele condiții la intrarea în intervenție (vezi **Anexa 1: – Definițiile indicatorilor de rezultat și realizare**) (*eligibilitate grup țintă/ eligibilitate cheltuieli)*:   * au vârsta peste 18 ani; * au domiciliul/reședința într-una din regiunile vizate de proiect:   1. proiect 1 - domiciliul într-una din regiunile: *Sud-Vest Oltenia sau Sud Muntenia,*   2. proiect 2 - domiciliul într-una din regiunile: *Sud-Est sau Nord Est*.   Localizarea grupului țintă va fi interpretată EXCLUSIV din perspectiva domiciliului/reședinței persoanei care beneficiază la intrarea în intervenție de servicii de sănătate orientate către prevenire, depistare precoce (screening), diagnostic și direcționare către tratament al pacienților cu boli hepatice cronice secundare infecțiilor virale cu virusuri hepatitice B/D și C, cu excepția persoanelor care nu au acte de identitate pentru care domiciliul este considerat locul menționat în declarația pe propria răspundere.  **Excepție:**  Persoanele care nu au acte de identitate, dar locuiesc în acest teritoriu vor reprezenta grup țintă eligibil dacă se constată că locuiesc în regiunile de dezvoltare menționate în baza unei declarații pe propria răspundere.   * Nu fac parte din categoria persoane gravide şi/ sau persoane lipsite de libertate;   La nivel de proiect este necesar ca grupul țintă să provină din ambele regiuni de dezvoltare vizate de fiecare din cele 2 proiecte *(eligibilitate proiect/ cheltuieli).* |
| 8. | Valoarea proiectului și contribuția financiară solicitată se încadrează în limitele stabilite în Ghidul Solicitantului? | * Valoarea totală a proiectului și valoarea asistenței financiare nerambursabile solicitate se înscriu în limitele stabilite în prezentul Ghid al solicitantului – condiții specifice | Valoarea maximă eligibilă a unui proiect este de 10.000.000 euro. |
| 9. | Durata proiectului |  | Perioada de implementare a proiectului este de maximum 43 luni, dar nu mai târziu de 30 noiembrie 2023.  Proiectele care vor prevedea o perioadă de implementare mai mare de 43 luni şi mai târziu de 30 noiembrie 2023 vor fi respinse. |
| 10. | Cheltuielile prevăzute respectă prevederile legale privind eligibilitatea |  | * Cheltuieli de tip FEDR aferente cheltuielilor directe ale proiectului: maximum 10% din cheltuielile directe eligibile ale proiectului * Cheltuielile generale de administrație (cheltuieli indirecte decontate pe bază de costuri reale) vor fi decontate ca maximum 15% din cheltuielile directe ale proiectului * Suma cheltuielilor alocate subactivităților 1.1., 1.3-1.5 trebuie să fie de minimum 65% din valoarea totală eligibilă a proiectului. |
| 11. | Bugetul proiectului respectă rata de cofinanțare? |  | Se va verifica respectarea contribuției proprii minime pentru fiecare membru al parteneriatului |
| 12. | Proiectul cuprinde cel puțin activitățile obligatorii? | * Proiectul trebuie să cuprindă cel puțin activitățile obligatorii, prevăzute în prezentul Ghid | Propunerile de proiecte vor include în mod obligatoriu **toate subactivitățile 1.1. - 1.5. şi activitatea 2** menționate în subcapitolul 1.3.1. Tipuri de activități eligibilela care se adaugă **Activitatea 3: Activitatea de prelucrare a datelor cu caracter personal.** |
| 13. | Proiectul cuprinde măsurile minime de informare și publicitate? |  | Beneficiarul este obligat să descrie în cererea de finanțare activitățile obligatorii de informare și publicitate proiect (eligibilitate proiect) prevăzute în *Orientări privind accesarea finanțărilor în cadrul Programului Operațional Capital Uman 2014-2020* *cu modificarile si completarile ulterioare* Capitolul 9 „Informare și publicitate”. Astfel, măsurile minime de informare si publicitate care trebuie descrise în cererea de finanțare sunt:   * asigurarea vizibilității proiectului (prin expunerea unui afiș) la sediul de implementare a proiectului; * beneficiarii se asigură că cei care participă în cadrul proiectului sunt informați în mod specific cu privire la sprijinul acordat prin FSE; * orice fel de documente referitoare la implementarea proiectelor și publicate pentru public sau participanți, inclusiv certificatele de prezență sau alte certificate, trebuie să includă o mențiune cu privire la faptul că operațiunea a fost sprijinită în cadrul FSE. |

1. În cazul în care legislația specifică din statele membre UE, de proveniență a partenerilor transnaționali, nu consideră ca fiind subcontractate cheltuielile aferente experților care, în baza formei de angajare, sunt obligați să emită factură către partenerul transnaţional, aceste cheltuieli nu intră sub incidența acestui subcriteriu. În această situație, menționarea în cererea de finanțare a referințelor legislative aplicabile experților partenerului transnaţional se va face conform cerințelor din Ghidul Solicitantului – condiții specifice; [↑](#footnote-ref-1)
2. În contextul prezentului ghid al solicitantului sunt avute în vedere pentru acest criteriu sub-activitățile 1.2-1.6. şi activitatea 2 menționate în ghidul specific, **capitolul 1.3. Acțiunile sprijinite în cadrul apelului** [↑](#footnote-ref-2)
3. Condițiile trebuie îndeplinite cumulativ. Solicitantul/ beneficiarul trebuie să se asigure că participanții la operațiuni nu au reprezentat grup țintă pentru aceleași măsuri (ex. servicii de prevenire, depistare precoce (screening), diagnostic și direcționare către tratament al pacienților cu boli hepatice cronice secundare infecțiilor virale cu virusuri hepatitice B/ D și C, etc.) în același timp, cofinanţate din fonduri nerambursabile. În cazul în care, în implementare, se constată încălcarea acestui criteriu, contractul de finanțare va fi reziliat, conform prevederilor legale în vigoare. [↑](#footnote-ref-3)
4. Marjă de eroare este de maximum 10% din numărul total de teste de diagnostic rapid [↑](#footnote-ref-4)